แนวโน้ม SET รีบาวด์ตามตลาดตปท. หลังร่วงหนัก-กลุ่ม Domestic play หนุน
แนวโน้ม SET รีบาวด์ตามตลาดตปท. หลังวานนี้ปรับตัวลงแรง จากหุ้น DELTA ฉุด และน่าจะได้แรงหนุนจากหุ้นกลุ่ม Domestic play เช่น กลุ่มไฟแนนซ์ หลังตัวเลข GDP สหรัฐออกมาต่ำคาด ให้แนวรับไว้ที่ 1,520 จุด และแนวต้าน 1,540 จุด
แนวโน้ม SET รีบาวด์ตามตลาดตปท. หลังวานนี้ปรับตัวลงแรง จากหุ้น DELTA ฉุด และน่าจะได้แรงหนุนจากหุ้นกลุ่ม Domestic play เช่น กลุ่มไฟแนนซ์ หลังตัวเลข GDP สหรัฐออกมาต่ำคาด ให้แนวรับไว้ที่ 1,520 จุด และแนวต้าน 1,540 จุด
28 เม.ย. 2566

นายภูวดล ภูสอดเงิน นักวิเคราะห์การลงทุนปัจจัยพื้นฐานด้านตลาดทุน บล.บัวหลวง กล่าวว่า ตลาดหุ้นไทยเช้านี้คาดรีบาวด์ทางเทคนิค หลังวานนี้ปรับตัวลงแรงจากหุ้น DELTA ฉุด
ขณะที่คาดว่าจะได้แรงหนุนจากหุ้น Domestic play เช่น กลุ่มไฟแนนซ์ หลังกระทรวงพาณิชย์สหรัฐเปิดเผยตัวเลขผลิตภัณฑ์มวลรวมภายในประเทศ (GDP) ขยายตัวเพียง 1.1% ในไตรมาส 1/66 ซึ่งต่ำกว่าที่นักวิเคราะห์คาดการณ์ที่ระดับ 2% เนื่องจากภาคธุรกิจปรับลดการลงทุนในการสต็อกสินค้า ซึ่งบดบังตัวเลขการใช้จ่ายของผู้บริโภคที่ปรับตัวสูงขึ้น เป็นการคอนเฟิร์มแนวโน้มอัตราดอกเบี้ยใกล้ถึงจุดพีคแล้ว คาดจะส่งผลดีต่อต้นทุนของหุ้นดังกล่าวในอนาคตลดลง แนะนำซื้อ SAWAD ให้แนวรับไว้ที่ 1,520 จุด และแนวต้าน 1,540 จุด
 